Բժիշկների կարծիքով, հոգեկանը հսկայական բարերար ազդեցություն է գործում օրգանիզմի վրա, օգնում դիմակայել հիվանդություններին և առողջանալ: Իմ համոզմամբ, հոգեկանը օգնում է նաև հակադրվել բռնության հիվանդությանը: Ծայրահեղ պայմաններում գտնվող անձի վարքի քննությունը առավել վառ պատկերացում է տալիս նրա ներքին ուժերի մասին: Եթե անհատն ի վիճակի է ծայրահեղ պայմաններում հակադրվել ամենակործանարար բռնությանը, դա ապացուցում է, որ նա կհակադրվի ոչ բռնի մեթոդներով իրագործվող բռնությանը: Անզեն մարդը բռնության հանդեպ լիովին անպաշտպան չէ: Նրա զենքը անտեսանելի է: Բռնության բեռի ներքո մարդը կարող է խոնարհվել, բայց չկոտրվել: Նա չի զիջի, եթե օժտված է հակադրության ներքին ուժով: Անհատի խորը համոզմունքներով, բարոյական, քաղաքական կամ կրոնական իդեալին նրա նվիրվածությամբ է պայմանավորված գործողությունների ներքին ազատությունը պահպանելու ունակությունը, բռնության հարվածների հանդեպ ինքնիշխանությունը: Բռնությանը հակադրվել` նշանակում է հոգու խորքում մասնակիորեն պահպանել անկախությունն ու ներքին ազատությունը և ինքնուրույնաբար վճռել, թե ինչ է հարկավոր անել և ինչի մասին մտածել: